QBZ-95

KinnigBroDoareFuzuilh-arsailh damaotomatek/aotomatekMont en-droTennata dre amprest gazoù, dre biston berr e red, bullpupMunisionoù5,8 × 42 mm5,56 × 45 mm NATO (QBZ-97)ProduerNorincoMare produiñAbaoe 1995Mare servijAbaoe 1997 (arme Sina)Perzhioù teknikel(stumm diazez)Mas (hep kartouchenn)3,25 kgHirder760 mmHirder ar c'hanol463 mmEndalc'hKarger fiñv eeun 30 kartouchennKarger fiñv ront 75 kartouchennLusk-tennañ650 tenn/mnTizh mont e-maez ar boledoù V0930 m/sAdstummoùQBZ-97QBZ-95-1LezennRummad e Bro-C'hallA
Ar QBZ-95 (sinalunioù : 95式自動步槍; pinyin : 95 Shì Zìdòng Bùqiāng, «fuzuilh aotomatek stumm 95») zo ur fuzuilh-arsailh produet abaoe 1995 gant an embregerezh-stad sinaat Norinco. Arm-skoaz standart e arme Sina e voe adalek 1997.

 Istor 
Adalek dibenn ar bloavezhioù 1980 e voe embannet skridoù gant ijinourien sinaat evit mont a-du pe enebiñ ouzh ar meizad fuzuilhoù bullpup. D'ar poent-se edo arme ar vro o klask modernaat he dafar. Daou gentpatrom fuzuilhoù-arsailh bullpup a voe savet : an eil kambret evit ar gartouchenn soviedat 7,62 × 39 mm, hag egile e 5,8 × 42 mm, ur munision nevez diorroet e Sina. Hemañ diwezhañ a voe choazet a-benn ar fin, ha kregiñ a reas al labour evit gwellaat ar c'hentpatrom adalek 1991, dindan renerezh an armeurerien Wang Zhijun ha Duo Yingjian China's Assault Rifle: QBZ95, Guns&Ammo, 15/11/2017 (lennet d'an 31/10/2025).

Lakaet e voe an arm kinniget da standart gant an arme e 1995. Kinniget e voe evit ar wech kentañ en ur mod publik d'ar 1añ a viz Gouere 1997, pa voe roet Hong Kong en-dro da Republik Pobl Sina gant Breizh-Veur POPENKER Maxim, Type 95 / QBZ-95 assault rifle (China), Modern Firearms (lennet d'an 31/10/2025).

Ar rummad armoù-skoaz QBZ-19 a zo bet savet evit kemer plas ar QBZ-95 adalek 2020 LAGNEAU Laurent, L’armée chinoise va se doter d’un nouveau fusil d’assaut pouvant se décliner en quatre versions, Opex 360, 19/04/2020 (lennet d'an 31/10/2025).

 Deskrivadur 
Unan eus ar fuzuilhoù-arsailh skañvañ eus ar bed eo ar QBZ-95. Dibar eo abalamour eo savet tro-dro d'he c'hanol, ha staget eo an elfennoù all outañ. Ur sistem tennata dre amprest gazoù gant ur piston berr e red he deus, ha pourveziet eo gant ur c'harger 30 tenn. He framm zo e polimer, hag ul loc'henn a zo evit dibab tri mod : surded (tenn ebet), damaotomatek pe aotomatek QBZ-95 (Quing Buqiang Zu), Arme et Passion (lennet d'an 31/10/2025).
kleiz|thumb|250x250px|Soudarded arme-zouar Sina gante fuzuilhoù-arsailh QBZ-95 e 2017.
Ur stumm kambret er gartouchenn 5,56 × 45 mm NATO, anvet QBZ-97, zo bet produet adalek 1997. Norinco a werzh anezhañ e mod damatomatek hepken evit ar marc'had sivil ivez. Un eil stumm evit arme Sina, anvet QBZ-95-1,a voe savet adalek 2010-2011, gantañ ur polimer solutoc'h, un dizain dornell nevez, hag ul loc'henn-surded kemmet, pa save homañ kudennoù war ar stumm kentañ.

Ur fuzuilh-arsailh marc'hadmat eo ar QBZ-95, graet evit bezañ pourveziet a gementadoù uhel d'un arme vras (4.130.000 soudard e 1995 Chine - Personnel militaire war Perspective Monde, Skol-veur Sherbrooke, Kebeg (lennet d'an 31/10/2025).), daoust d'ur wikefre diabarzh luziet a-walc'h.

 Er sevenadur 
An arm pe adstummoù anezhañ a c'haller gwelet e filmoù evel 2012 (sevenet gant Roland Emmerich), hag e c'hoarioù-video evel Call of Duty: Black Ops II ha reoù eus ar rummad Battlefield QBZ-95, IMFDB (lennet d'an 31/10/2025).

 Daveennoù 

Rummad:Fuzuilhoù-arsailh
Rummad:Armoù Sina